Domino creatore ac Saluatore nostro IESV Christo prædicante atque docente,  sitientibus æternam vitam dicente: Facite vobis amicos de mammona iniquitatis, vt cum defeceritis, recipiant vos in æterna tabernacula: Et iterum, Thesaurizate vobis thesauros in cœlo. Audiui ego Constantinus Christianus, licet indignus, cum in Euangelio hæc verba,  his similia legerentur, consideransque futuros casus,  perpendens sollicite quæ parata sunt impiis tormenta, quæue fidelibus æterna præmia. Nos quidem in Dei nomine iam dictus Constantinus,  vxor mea Isingardis, filiique nostri Rupertus, Dodo, Lambertus, Pontius, Hugo,  Abillonius, inspirante Deo, sana mente, integroque consilio, metuentes humanæ fragilitatis casus, ne nobis repentina ac perpetua mors obueniat, placuit animabus nostris, vt aliquid de rebus propriis Deo,  sanctis eius, videlicet perpetuæ Virgini, ipsiusque genitrici Mariæ, nec non  beatissimo Honorato,  Insulæ Lerinensis Cœnobio, vbi præesse videtur domnus Abbas ODILO Cluniacensis Pater, deberemus offerre, sicut  facimus. 